‹‹ የልዩ ኃይሉና የሚሊሻው ልዩ ገድል››
‹‹ የልዩ ኃይሉና የሚሊሻው ልዩ ገድል››በሀገሩ የማይደራደር፣ ከጥቀምኛ ጋር የማያብር፣ የጠላት ምሽግ በደቂቃዎች የሚሰብር፣ ለጠላት የማይበገር ነው፡፡ ‹‹የፈሩት ይደርሳል የጠሉት ይወርሳል›› እንዲሉ ትህነግ የፈራው እየደመሰሰው፣ የጠላው እያፈራረሰው ነው፡፡ ኢትዮጵያንና ኢትዮጵያዊያንን ጠልቶ በኢትዮጵያ መኖር እንዴትስ አሰቡት ?በሠላም ቀን አራሽ በክፉ ቀን ተኳሽ የሆነው የአማራ ሚሊሻ መከታህ ተነካ ሲባል እንደወጣ አሁንም በበረሃ ላይ ነው፡፡ ሀገር እንዳይራብ እያረሰ፣ ድንበርና ክብር እንዳይገፋ እየተኮሰ የኢትዮጵያ ዋልታ ሆኖ ዘልቋል፡፡ አሁንም ለኢትዮጵያ የተደገሰባትን ሞት በድል እየተወጣ፣ ኢትዮጵያዊነትን የደፈረውን እያባረረ ወደፊት እየገሰገሰ ነው፡፡ ጠቡ ከማንም ጋር አይደለም፤ እናት ሀገሩን ከሚደፍር፣ ሕዝቦችዋን ከሚያሳፍር፣ ኢትዮጵያን አብዝቶ የሚወድ ሁሉ ጠላቴ ነው ከሚል ጥቅመኛ ጋር ነው፡፡ልዩ ኃይሉ ልዩ ገድል እየፈፀመ ነው፡፡ የአማራ ሚሊሻ ጠላትን መድረሻ አሳጥቶታል፡፡ በሌሊት ተነክቶ በሌሊት ግንባር መትቶ ነው የመለሰው፡፡ የአማራ ልዩ ኃይልና ሚሊሻ ታጋሽ ነው ቶሎ አይሞቅም፣ ብርቱ ነው በቀላል ነገር አይወድቅም፣ ደፋር ነው ጉድብ አይለቅም፣ ፈጣን ነው አባሮ አይለቅም፣ ካልነኩት አይነካም ከነኩት አይመለስም፤ ይህ የኖረበት መገለጫው ነው፡፡ ጠላቱ የሀገርና የሕዝብ የሆነው ቡድን ነው፤ ትህነግ እንደሚለው ሕዝብን አይወጋም፡፡ በልዩ ኃይሉና በሚሊሻው አመካከትና አጠቃቅ የጦር አዛዦችን ጨምሮ የጦር ሜዳ ጓዶች ይሄስ ግሩም ድንቅ ብለውለታል፡፡የጦር ሜዳ ጓዶች የአማራ ልዩ ኃይልና ሚሊሻ ከባድ የተባለውን ምሽግ ሰብረው ለማለፍ ይሽቀዳደማሉ ይሏቸዋል፡፡ በየትኛውም የውጊያ ስልት የተቀኙና የተካኑ ናቸው ነው የሚሏቸው፡፡ ለዓመታት የተዘጋጄን ጉድብ በሰዓታት ዶግ አመድ አድርገው ለሌላ ድል ይዘጋጃሉ፡፡ አማራ ሀገር እንዳይራብ አራሽ፣ ወገን እንዳይጠቃ ተኳሽ ነው፡፡ ለዚህ ምስክር የአማራ ሚሊሻ በብርዳም ክረምት ሲያርስ ከርሞ በሞቃታማ ወቅት ደግሞ ሀገር ተነካ ሲባል ሕዝብ ሊጠበቅ ዘምቷልና፡፡ ይህ ጀግንነት በአንድ ጀንበር የመጣ አይደለም፡፡ ከዘር የቆዬ የሚታደሉት፣ ለእርሱ የተሰጠ ታላቅ ጥበብና ጀብድ ነው፡፡